《黄州杜于皇兵阻客娄赋此慰之》
清代·王昊

满眼黄尘厌甲兵，更怜楚国滞归程。凉窗雨歇鸿初急，古寺钟残月倍明。

作客岂宜逢乱世，离家谁道又危城。莫将庾信江南泪，一夜平添白发生。

作者简介：（1627—1679）清江苏太仓人，字惟夏。康熙间举鸿博，授内阁中书。工诗，与黄与坚等称娄东十子。吴伟业誉为天下无双。有《当恕斋偶笔》、《硕园集》。